हॉन्टेड है यह हवेली, कास्ट और क्रू को अकेले घूमने की परमिशन नहीं
Stree 2 Movie Shooting Locations Details (Madhya Pradesh Chanderi) राजकुमार राव और श्रद्धा कपूर स्टारर ‘स्त्री2 ’ को भी 150 साल पुरानी हवेली में फिल्माने की तैयारी
राजकुमार राव और श्रद्धा कपूर स्टारर हॉरर कॉमेडी ‘स्त्री’ का दूसरा पार्ट इन दिनों मध्य प्रदेश में शूट किया जा रहा है। इस फिल्म का बड़ा पोर्शन चंदेरी आर भोपाल में शूट होना है। सुनने में आया है कि मेकर्स इस पार्ट को 150 साल पुरानी हवेली में शूट करने की प्लानिंग कर रहे हैं।
भोपाल स्थित इस हवेली को लोग ताजमहल हवेली के नाम से पुकारते हैं। फिल्म के फर्स्ट पार्ट की भी शूटिंग इसी हवेली में हुई थी। लोकल लोगों की मानें तो यह एक भूतिया हवेली है। हालांकि, अभी इस मामले पर ऑफिशियल कन्फर्मेशन आना बाकी है।
पहले पार्ट की शूटिंग के दौरान खुले बाल रखने की थी मनाही
फिल्म से जुड़े सूत्रों ने बताया, ‘इस हवेली को लेकर कई तरह के किस्से मशहूर हैं। कुछ मान्यताएं भी हैं। ऐसे में पहले पार्ट की शूटिंग के दौरान यहां क्रू मेंबर्स को स्थानीय लोगों से कई तरह की हिदायतें दी थीं।
हवेली में शूटिंग के दौरान एक्ट्रेस और फीमेल जूनियर आर्टिस्ट्स को बाल खुले रखने की मनाही थी। इसके अलावा किसी को भी हवेली में अकेले घूमने की इजाजत नहीं थी।’
अन्य हाॅन्टेड हवेलियां भी तलाश रहे मेकर्स
सूत्रों ने आगे बताया, ‘यह हवेली पिछले 30 से 40 साल से खाली पड़ी हुई है। इसे टूरिज्म डिपार्टमेंट ने किसी को रख रखाव के लिए दिया है और हवेली को होटल के तौर पर रेनोवेट करने की भी प्लानिंग चल रही है पर अभी तक ऐसा हो नहीं पाया है।
ऐसे में फिलहाल इस हवेली में कभी-कभार फिल्मों की शूटिंग होती रहती है। हालांकि, पार्ट टू के लिए मेकर्स इसके अलावा कुछ और हॉन्टेड हवेलियों की भी तलाश कर रहें हैं। देखना दिलचस्प होगा कि फाइनली शूटिंग कहां होगी।’
एमपी में जारी है कई और प्रोजेक्ट्स की शूटिंग
इस फिल्म के अलावा भी एमपी में कई बॉलीवुड फिल्मों और वेब सीरीज की शूटिंग चल रही है। ‘एम एस धोनी’ फेम डायरेक्टर नीरज पांडे ने हाल ही में यहां एक प्रोजेक्ट शूट किया है जिसका नाम 'सीक्रेट्स एंड रेलिक्स ऑफ गौतम बुद्ध’ है। इसके अलावा बंगाली फिल्म 'ब्योमकेश:दुर्गो रहस्य’ की भी शूटिंग हुई है।
इसके अलावा भी एमपी में कई और प्रोजेक्ट्स शूट हो रहे हैं। इनके बारे में यहां जानिए… 
